

KISKŐRÖS VÁROS ÖNKORMÁNYZATA
KÉPVISELŐ-TESTÜLETÉNEK
4/2015.(I. 22.) önkormányzati rendelete
a hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése engedélyezéséről és az anyakönyvi eljárásban fizetendő díj mértékéről 


Kiskőrös Város Önkormányzatának Képviselő-testülete az anyakönyvi eljárásról szóló 2010. évi I. törvény 96. §-ában kapott felhatalmazás alapján, Magyarország Alaptörvénye 32. cikk (1) bekezdés a) pontjában meghatározott feladatkörében eljárva a következőket rendeli el:


1.§

[bookmark: _GoBack]A rendelet hatálya Kiskőrös Város illetékességi területén hivatali helyiségen kívüli és a hivatali munkaidőn kívül történő házasságkötés és bejegyzett élettársi kapcsolat  engedélyezésének szabályaira terjed ki.

2.§

(1) E rendelet alkalmazásában:
a) hivatali helyiség: a Kiskőrösi Polgármesteri Hivatal (6200 Kiskőrös, Petőfi Sándor tér 1.) hivatali helyisége
b) hivatali munkaidő: Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló hatályos önkormányzati rendeletében a képviselő-testület hivatalára meghatározott általános munkarend
3.§

(1) Házasságkötést és bejegyzett élettársai kapcsolat létesítését hivatali munkaidőn kívül 
- munkanapon 19 óráig,
- szombaton 10-19 óra közötti időszakban lehet lebonyolítani.

(2) Nem tartható hivatali helyiségben házasságkötés és bejegyzett élettársai kapcsolat létesítése a Városalapítók Napja Országos Rétesfesztivál és a Kiskőrösi Szüret és Szlovák Nemzetiségi Napok időtartama alatt.
(3) Hivatali helyiségen kívüli házasságkötés és bejegyzett élettársai kapcsolat létesítésének engedélyezése során figyelemmel kell lenni a már előjegyzett anyakönyvi eseményekre, azok lebonyolítását az engedélyezendő hivatalon kívüli házasságkötés és bejegyzett élettársai kapcsolat létesítése nem veszélyeztetheti.
(4) Hivatali helyiségen kívüli házasságkötés és bejegyzett élettársai kapcsolat létesítése hivatali munkaidőn kívül engedélyezhető. 


4.§

(1) A hivatali munkaidőn kívül és a hivatali helyiségen kívüli házasságkötés és bejegyzett élettársai kapcsolat létesítése esetén a többletszolgáltatás ellentételezéseként díjat kell fizetni.
(2) Hivatali munkaidőn kívül, hivatali helyiségben történő házasságkötésnél és bejegyzett élettársai kapcsolat létesítésénél a többletszolgáltatás igénybevevője 10.000,- forint díjat köteles megfizetni.
(3) Hivatali munkaidőn és hivatali helyiségen kívüli házasságkötésnél és bejegyzett élettársai kapcsolat létesítésénél a többletszolgáltatás igénybevevője 20.000,- forint díjat köteles megfizetni.
(4) Az (2)-(3) bekezdésekben meghatározott díjat a Kiskőrösi Polgármesteri Hivatal fizetési számlájára kell befizetni és a befizetést igazoló bizonylat másolatát házasságkötés és bejegyzett élettársai kapcsolat létesítése előtti munkanapon be kell mutatni az anyakönyvvezetőnek.
(5) Nem kell a (2)-(3) bekezdésben meghatározott díjat megfizetni, ha a házasulók, vagy a bejegyzett élettársi kapcsolatot létesítők bármelyikének egészségi állapota indokolja a házasulók, vagy a bejegyzett élettársi kapcsolatot létesítők tartózkodási helyén történő anyakönyvi eseményt. 
5.§

(1) A hivatali munkaidőn kívül történő házasságkötésnél és bejegyzett élettársai kapcsolat létesítésénél közreműködő anyakönyvvezetőt anyakönyvi eseményenként bruttó 7.500,- forint díjazás illeti meg.
(2) A hivatali helyiségen kívül történő házasságkötésnél és bejegyzett élettársai kapcsolat létesítésénél közreműködő anyakönyvvezetőt anyakönyvi eseményenként bruttó 14.000,- forint díjazás illeti meg.
6. §

(1) Ez a rendelet a kihirdetését követő napon lép hatályba.
(2) Hatályát veszti Kiskőrös Város Önkormányzata Képviselő-testületének a házasságkötés hivatali helyiségen, valamint hivatali időn kívüli engedélyezéséről, és az anyakönyvi eljárásban fizetendő térítési díjakról szóló 1/2011. (I.20.) önkormányzati rendelete.





Domonyi László 								dr. Turán Csaba 
  polgármester								                   jegyző



ZÁRADÉK: 	Ez a rendelet az SzMSz 36. §. (2) bekezdése alapján 2015. január 22. napján lett kihirdetve.
	

Kiskőrös, 2015. január 22.




dr. Turán Csaba
jegyző

